མདོར་ན།བོད་ཀྱི་དེང་རབས་རྩོམ་རིག་ནི་ཀྲུང་གོའི་དེང་རབས་རྩོམ་རིག་གཙོ་བྱས་པའི་རྒྱལ་ཁབ་ཕྱི་ནང་གི་རྩོམ་རིག་གསར་པའི་སྐུལ་ཤུགས་དྲག་པོ་དང་དགེ་མཚན་རང་བཞིན་གྱི་ཤུགས་རྐྱེན་འོག་གོང་འཕེལ་བྱུང་བའི་མི་རིགས་ཀྱི་རྩོམ་རིག་གསར་པའི་རྣམ་པ་ཞིག་ཡིན།དེ་ལ་མི་རིགས་རང་གི་རྩོམ་རིག་གི་སྲོལ་རྒྱུན་བཟང་པོ་དང་ལོ་རྒྱུས་རིག་གནས་ཀྱི་དགེ་མཚན་འཛིན་སྐྱོང་འོགརྒྱལ་ཁབ་ཕྱི་ནང་གི་དེང་རབས་ཀྱི་རྩོམ་རིག་གཞུང་ལུགས་གསར་པ་དང་སྒྱུ་རྩལ་གྱི་ཐབས་ཤེས་གསར་པ་ནང་འདྲེན་དང་དང་ལེན་བྱས་ནས།བོད་ཀྱི་སྤྱི་ཚོགས་དེང་རབས་ཅན་དུ་སྒྱུར་བཅོས་བྱེད་པའི་ལོ་རྒྱུས་ཀྱི་གོ་རིམ་ཁྲོད་བྱུང་བའི་འགལ་འདུ་སྣ་ཚོགས་དང་ཐེ་ཚོམ་དང་ཅི་བྱ་གཏོལ་མེད་ཀྱི་གནས་སུ་ལྷུང་རུང་འཕག་འཚག་དང་མདུན་སྐྱོད་ཕོད་ཅིང་།རྙོག་གྲ་ཆེ་བའི་སྤྱི་ཚོགས་སྒྱུར་བཅོས་ཀྱི་ལོ་རྒྱུས་ཀྱི་གཏམ་རྒྱུད་རྣམས་དེང་རབས་རྩོམ་རིག་གིས་ཐུན་མོང་མ་ཡིན་པའི་འཆར་ཡན་གྱི་བསམ་གཞིགས་དང་སྒྱུ་རྩལ་གྱི་མཚོན་ཐབས་ལ་བརྟེན་ནས།དངོས་ཡོད་འཚོ་བའི་གནས་ཚུལ་རྣམས་གསོན་ཉམས་ལྡན་པའི་མི་སྣའི་སྣང་བརྙན་དང་དོན་བརྗོད་ཀྱི་གཏམ་རྒྱུད་ཕུན་སུམ་ཚོགས་པའི་མ་ལག་བསྐྲུན་ཏེ།ཐུན་མོང་མ་ཡིན་པའི་མི་རིགས་ཀྱི་ལོ་རྒྱུས་རིག་གནས་དང་བསམ་བློའི་འཁྱེར་སོ་སོགས་མངོན་པར་མཚོན་བཞིན་ཡོད་དོ།།